Π.Α.Σ. Αχέρων Καναλακίου

Ο Ποδοσφαιρικός Αθλητικός Σύλλογος Αχέρων Καναλακίου, συντμημένα Π.Α.Σ. Αχέρων Καναλακίου και επίσης γνωστός απλά ως Αχέρων Καναλακίου είναι ποδοσφαιρικός σύλλογος που εδρεύει στο Καναλάκι Πρέβεζας. Επίσημο έτος ίδρυσης του συλλόγου είναι το 1971 και τα χρώματά του είναι το μπλε και το άσπρο. Αγωνίζεται στο Δημοτικό γήπεδο Καναλακίου. Ιδρυτής και πρώτος πρόεδρος της ομάδας ήταν ο Αναστάσιος Γεωργίου. 

Την περίοδο 1994–1995 αγωνιζόταν στα επαγγελματικά πρωταθλήματα με την επωνυμία «Ποδοσφαιρική Ανώνυμη Εταιρεία Αθλητικός Σύλλογος Αχέρων Καναλακίου» και με τον διακριτικό τίτλο «Π.Α.Ε. Α.Σ. Αχέρων Καναλακίου».

 Ιστορία 
Τα πρώτα χρόνια συμμετείχε στις τοπικές διοργανώσεις της (τότε) Ε.Π.Σ. Ηπείρου και από το 1981-82 μετέχει στην Ε.Π.Σ. Πρέβεζας-Λευκάδας. Το 1984 με προπονητή τον παλαιό ποδοσφαιριστή της Λάρισας κ.α. ομάδων αργεντίνο Χιλ, ο Αχέροντας κατακτά την άνοδο για πρώτη φορά στα χρονικά, στη Δ΄ Εθνική. Μετά από αρκετές συμμετοχές στην κατηγορία αυτή, η ομάδα στέφθηκε πρωταθλήτρια την σεζόν 1993-94 και ανέβηκε στη Γ΄ Εθνική, τη σπουδαιότερη διάκριση στην ιστορία του.

Την σεζόν 2013-14 η ομάδα του Αχέροντα μετείχε σε όμιλο του Ειδικού πρωταθλήματος της Ε.Π.Ο. διεκδικώντας την επιστροφή της στην (ερασιτεχνική) Γ΄ Εθνική, μαζί με την Αναγέννηση Άρτας, τον Όμηρο Νεοχωρίου και τον Αστέρα Ιτέας αλλά δεν κατάφερε να πετύχει την προαγωγή του. Την επόμενη χρονιά κατακτά και πάλι το πρωτάθλημα και συμμετέχει στα μπαράζ ανόδου με επιτυχία. Ανέβηκε στην Γ΄ Εθνική για την σεζόν 2015-16 αλλά δεν μπόρεσε να σταθεί και υποβιβάστηκε αμέσως.

Την σεζόν 2017-18 κατέκτησε το πρωτάθλημα της ΕΠΣ Πρέβεζας Λευκάδας και ανέβηκε ξανά στην Γ΄ Εθνική. Την σεζόν 2018-19 κατέλαβε την τρίτη θέση στον όμιλο του, ισοβαθμώντας με τον δεύτερο Θεσπρωτό, χάνοντας έτσι την ευκαιρία να συμμετέχει στα μπαράζ ανόδου. Την σεζόν 2019-20 συμμετείχε στην Γ΄ Εθνική αλλά στην ουσία στην τέταρτη κατηγορία εξαιτίας της αναδιάρθρωσης που πραγματοποιήθηκε. Το πρωτάθλημα δεν ολοκληρώθηκε εξαιτίας της πανδημίας του COVID-19. Η ΕΠΟ επικύρωσε τις βαθμολογίες όπως ήταν πριν την διακοπή. Ο ΠΑΣ Αχέρων τερμάτισε στην 4η θέση με 40 βαθμούς. Παράλληλα ήταν φιναλίστ του κυπέλλου ΕΠΣ Πρέβεζας Λευκάδας, το οποίο διακόπηκε επίσης. Μετά από κλήρωση που πραγματοποιήθηκε, αναδείχθηκε νικητής έναντι του έτερου φιναλίστ Τηλυκράτη Λευκάδας. Την σεζόν 2020-21 το πρωτάθλημα διεξήχθη σε έναν γύρο αντί για δυο. Ο ΠΑΣ Αχέρων τερμάτισε πρώτος στον όμιλο του και προκρίθηκε για το ειδικό πρωτάθλημα ανόδου μεταξύ των πρωταθλητών των ομίλων. Συμμετείχε στον βόρειο όμιλο τερματίζοντας τρίτος με 6 βαθμούς χωρίς να καταφέρει να ανέβει κατηγορία. Την σεζόν 2021-22 τερμάτισε στην 4η θέση και παρέμεινε στην κατηγορία. Την σεζόν 2022-23 δεν δήλωσε συμμετοχή στην Γ΄ Εθνική και επέστρεψε εθελούσια στις ερασιτεχνικές κατηγορίες.

 Πορεία σε εθνικές κατηγορίες 
ΧρονιάΚατηγορίαΘέσηΣχόλια1984-85Δ΄ Εθνική15ηΥποβιβασμός1991-92Δ΄ Εθνική7η1992-93Δ΄ Εθνική10η1993-94Δ΄ Εθνική1ηΆνοδος1994-95Γ΄ Εθνική18ηΥποβιβασμός1995-96Δ΄ Εθνική17ηΥποβιβασμός2006-07Δ΄ Εθνική10η2007-08Δ΄ Εθνική12ηΥποβιβασμός2015-16Γ΄ Εθνική14ηΥποβιβασμός2018-19Γ΄ Εθνική3η2019-20Γ΄ Εθνική (Δ)4η2020-21Γ΄ Εθνική (Δ)1η2021-22Γ΄ Εθνική4ηΥποβιβασμός

 Κύπελλο Ελλάδος 
Το 1994-95 συμμετείχε στους ομίλους της πρώτης φάσης με ΠΑΟΚ, Εορδαικό, Απόλλων Κρύας Βρύσης και πέρασε ως δεύτερος. Στον δεύτερο γύρο αποκλείστηκε από την Καβάλα σε διπλά παιχνίδια με δυο ήττες με 1-4 (2-8)

 Τίτλοι και διακρίσεις 
 Τίτλοι 
 Δ΄ Κατηγορία (2 Τίτλοι): 1993–1994, 2020–2021
 Α΄ Κατηγορία Ε.Π.Σ. Πρέβεζας–Λευκάδας (8 Τίτλοι): 1983–1984, 1990–1991, 1998–1999, 2005–2006, 2013–2014, 2014–2015, 2024–2025
 Κύπελλο Ε.Π.Σ. Πρέβεζας–Λευκάδας (2 Τίτλοι): 1982–1983, 1993–1994
 Super Cup Ε.Π.Σ. Πρέβεζας–Λευκάδας (2 Τίτλοι): 2013–2014, 2014–2015
 Γ΄ Κατηγορία Ε.Π.Σ. Ηπείρου (1 Τίτλος): 1971–1972

 Διακρίσεις 
 Φιναλίστ Κυπέλλου Ε.Π.Σ. Πρέβεζας–Λευκάδας (1 φορά): 1990–1991
 Φιναλίστ Super Cup Ε.Π.Σ. Πρέβεζας–Λευκάδας (1 φορά): 2018

 Παραπομπές 

 Εξωτερικοί σύνδεσμοι 

 Η επίσημη ιστοσελίδα του συλλόγου

Κατηγορία:Αθλητικοί σύλλογοι Πρέβεζας
Κατηγορία:Ιδρύσεις αθλητικών συλλόγων το 1971
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1971